ಡಿಯೋನ್ನೆ ಬುನ್ಶಾ

ಡಿಯೊನ್ನೆ ಬುನ್ಶಾ ಕೆನಡಾದ ಬ್ರಿಟಿಷ್ ಕೊಲಂಬಿಯಾ ಬೊಟಾನಿಕಲ್ ಗಾರ್ಡನ್ಸ್ ವಿಶ್ವವಿದ್ಯಾಲಯದಲ್ಲಿ ಹವಾಮಾನ ಮತ್ತು ಸಂರಕ್ಷಣಾ ಒಪ್ಪಂದದ ಸಂಯೋಜಕರಾಗಿದ್ದಾರೆ.  ಅವರು ಭಾರತದ ಪ್ರಮುಖ ಪತ್ರಕರ್ತರಾಗಿದ್ದರು.

 ಹಿನ್ನೆಲೆ 
ಬುನ್ಶಾ ಭಾರತದ ಮುಂಬೈನಲ್ಲಿ ಹುಟ್ಟಿ ಬೆಳೆದರು. ಅವರು ಮುಂಬೈ ವಿಶ್ವವಿದ್ಯಾನಿಲಯದಲ್ಲಿ ಅರ್ಥಶಾಸ್ತ್ರ ಮತ್ತು ವಾಣಿಜ್ಯದಲ್ಲಿ ಸ್ನಾತಕೋತ್ತರ ಪದವಿಯನ್ನು ಪೂರ್ಣಗೊಳಿಸಿದರು ಮತ್ತು ೧೯೯೫ ರಲ್ಲಿ ಮುಂಬೈನ ಸೋಫಿಯಾ ಪಾಲಿಟೆಕ್ನಿಕ್‌ನಲ್ಲಿ ಸಾಮಾಜಿಕ ಸಂವಹನ ಮಾಧ್ಯಮದಲ್ಲಿ ಡಿಪ್ಲೊಮಾವನ್ನು ಪೂರ್ಣಗೊಳಿಸಿದರು. ಅವರು ಲಂಡನ್ ಸ್ಕೂಲ್ ಆಫ್ ಎಕನಾಮಿಕ್ಸ್ (೨೦೦೦) ನಿಂದ ಅಭಿವೃದ್ಧಿ ಅಧ್ಯಯನದಲ್ಲಿ ಸ್ನಾತಕೋತ್ತರ ಪದವಿಯನ್ನು ಹೊಂದಿದ್ದಾರೆ ಮತ್ತು ೨೦೦೮ ರಲ್ಲಿ ಬುನ್ಶಾ ಅವರು ಯು‌‌ಎಸ್‌ಎ ಯ ಸ್ಟ್ಯಾನ್‌ಫೋರ್ಡ್ ವಿಶ್ವವಿದ್ಯಾಲಯದಲ್ಲಿ ಪತ್ರಿಕೋದ್ಯಮಕ್ಕಾಗಿ ಪ್ರತಿಷ್ಠಿತ ಜಾನ್ ಎಸ್. ನೈಟ್ ಫೆಲೋಶಿಪ್ ಅನ್ನು ಪಡೆದರು. ೨೦೦೯ ರ ಮಧ್ಯದಲ್ಲಿ ಅವರು ಕೆನಡಾದ ಸೈಮನ್ ಫ್ರೇಸರ್ ವಿಶ್ವವಿದ್ಯಾಲಯದಲ್ಲಿ ಪರಿಸರ ಅಧ್ಯಯನದಲ್ಲಿ ಪಿಎಚ್‌ಡಿ ವಿದ್ಯಾರ್ಥಿಯಾಗಿ ಸೇರಿಕೊಂಡರು. ೨೦೧೨ ರಲ್ಲಿ ಸಂಪನ್ಮೂಲ ಮತ್ತು ಪರಿಸರ ನಿರ್ವಹಣೆಯಲ್ಲಿ ಸ್ನಾತಕೋತ್ತರ ಪದವಿ ಪಡೆದರು. ೨೦೧೦ ರ ಹೊತ್ತಿಗೆ ಅವರು ಸ್ಥಳೀಯ ಸಮುದಾಯ ಸಂರಕ್ಷಣೆ ಮತ್ತು ಸಾಂಸ್ಕೃತಿಕ ಪರಂಪರೆಯ ಕುರಿತು ಸಂಶೋಧನೆಗೆ ತೆರಳಿದರು ಮತ್ತು ಕ್ವಾಂಟ್ಲೆನ್ ಪಾಲಿಟೆಕ್ನಿಕ್ ವಿಶ್ವವಿದ್ಯಾಲಯದಲ್ಲಿ ಉಪನ್ಯಾಸ ನೀಡಿದರು.  ಬ್ರಿಟಿಷ್ ಕೊಲಂಬಿಯಾ ವಿಶ್ವವಿದ್ಯಾಲಯಕ್ಕೆ ಸೇರುವ ಮೊದಲು ೨೦೧೫ ರಿಂದ ೨೦೨೧ ರವರೆಗೆ ಅವರು ಲೋವರ್ ಫ್ರೇಸರ್ ಮೂಲನಿವಾಸಿಗಳ ಜ್ಞಾನ ಯೋಜನೆಯನ್ನು ಮುನ್ನಡೆಸಿದರು, ತೈಲ ಸೋರಿಕೆಗಳು ಮತ್ತು ಹವಾಮಾನ ಬದಲಾವಣೆಗೆ ಪ್ರತಿಕ್ರಿಯಿಸಿದರು.
 ಪತ್ರಿಕೋದ್ಯಮ 
ಬುನ್ಶಾ ಅವರು ಭಾರತದಲ್ಲಿ ಪ್ರಮುಖ ಪತ್ರಕರ್ತರಾಗಿದ್ದರು, ಹೆಚ್ಚಾಗಿ ೧೯೯೦ಎಸ್ ಮತ್ತು ೨೦೦೦ಎಸ್ ರ ದಶಕದಲ್ಲಿ, ರೈತರ ಆತ್ಮಹತ್ಯೆ ಸಾವುಗಳು, ಭಾರತದಲ್ಲಿ ಧಾರ್ಮಿಕ ಕಲಹಗಳು, ಮಾನವ ಹಕ್ಕುಗಳು, ಭಾರತೀಯ ಪರಿಸರಕ್ಕೆ ಬೆದರಿಕೆಗಳು ಮತ್ತು ಇತರ ನಿರ್ಣಾಯಕ ವಿಷಯಗಳನ್ನು ಬಹಿರಂಗಪಡಿಸಿದರು. ಅವರು ೧೯೯೫ ರಿಂದ ೧೯೯೯ ರವರೆಗೆ ಟೈಮ್ಸ್ ಆಫ್ ಇಂಡಿಯಾದಲ್ಲಿ ಕೆಲಸ ಮಾಡಿದರು ಮತ್ತು ನಂತರ ೨೦೦೧ ರಿಂದ ೨೦೦೮ ರವರೆಗೆ ಫ್ರಂಟ್‌ಲೈನ್ ನಿಯತಕಾಲಿಕೆಯಲ್ಲಿ ಕೆಲಸ ಮಾಡಿದರು. ಅವರ ಪ್ರಕಟಿತ ಲೇಖನಗಳು ಮಾನವ ಹಕ್ಕುಗಳು, ರಾಜಕೀಯ, ವನ್ಯಜೀವಿ ಸಂರಕ್ಷಣೆ ಮತ್ತು ಹವಾಮಾನ ಬದಲಾವಣೆಯ ಮೇಲೆ ಇವೆ. ಇತ್ತೀಚೆಗೆ ಅವರು ಗಾರ್ಡಿಯನ್ ಮತ್ತು ಟೊರೊಂಟೊ ಸ್ಟಾರ್‌ಗಾಗಿ ಬರೆದಿದ್ದಾರೆ. ಅವರು  ಸ್ಕಾರ್ಡ್: ಎಕ್ಸ್‌ಪರಿಮೆಂಟ್ಸ್ ವಿಥ್ ವಯಲೆನ್ಸ್ ಇನ್ ಗುಜರಾತ್ (೨೦೦೬) ಎಂಬ ಬಹುಮಾನ ವಿಜೇತ ಪುಸ್ತಕವನ್ನು ಬರೆದಿದ್ದಾರೆ.

 ಪ್ರಶಸ್ತಿಗಳು 
೨೦೦೬-೨೦೦೭ರಲ್ಲಿನ 'ಎನ್ವಿರೋನ್ಮೆಂಟ್ ರಿಪೋರ್ಟಿಂಗ್' ಮತ್ತು 'ಬುಕ್ಸ್ (ಕಾಲ್ಪನಿಕವಲ್ಲದ)' ಗಾಗಿ ೨೦೦೬-೨೦೦೭ರಲ್ಲಿ ಪತ್ರಿಕೋದ್ಯಮದಲ್ಲಿ ರಾಮನಾಥ್ ಗೋಯೆಂಕಾ ಎಕ್ಸಲೆನ್ಸ್ ಪ್ರಶಸ್ತಿಗಳನ್ನು ಭಾರತದ ರಾಷ್ಟ್ರಪತಿ ಎ. ಪಿ. ಜೆ ಕಲಾಂ ಅವರು ನೀಡಿದ್ದರು. ೨೦೦೫ ರಲ್ಲಿ  ಇಂಟರ್ನ್ಯಾಷನಲ್ ಫೆಡರೇಶನ್ ಆಫ್ ಜರ್ನಲಿಸ್ಟ್ಸ್ (ಐ‌ಎಫ್‌ಜೆ) ಪತ್ರಿಕೋದ್ಯಮದಿಂದ ಪ್ರಶಸ್ತಿ. ೨೦೦೩ ರಲ್ಲಿ ಪತ್ರಿಕೋದ್ಯಮಕ್ಕಾಗಿ ಸಂಸ್ಕೃತಿ ಪ್ರಶಸ್ತಿ, ಮತ್ತು ೨೦೦೩ ರಲ್ಲಿ ಪೀಪಲ್ಸ್ ಯೂನಿಯನ್ ಫಾರ್ ಸಿವಿಲ್ ಲಿಬರ್ಟೀಸ್ ಹ್ಯೂಮನ್ ರೈಟ್ಸ್ ಪ್ರಶಸ್ತಿ.

 ಉಲ್ಲೇಖಗಳು 

 ಹೆಚ್ಚಿನ ಓದುವಿಕೆ 

 ಬುನ್ಶಾ, ಡಿ. ೨೦೦೬. ಗಾಯದ ಗುರುತು: ಗುಜರಾತ್‌ನಲ್ಲಿ ಹಿಂಸಾಚಾರದ ಪ್ರಯೋಗಗಳು. ಪೆಂಗ್ವಿನ್ ಬುಕ್ಸ್ ಇಂಡಿಯಾ

 ಬಾಹ್ಯ ಕೊಂಡಿಗಳು 

  of Dionne Bunsha

ವರ್ಗ:ಜೀವಂತ ವ್ಯಕ್ತಿಗಳು
ವರ್ಗ:ವಿಕಿಪೀಡಿಯ ಅನುವಾದ ಶಿಬಿರ ಲೇಖನ